"A días de hue, no existen guaires dificultatz ta representar caracters accentuaus en quasi garra sistema o programa informatico. Manimenos, quan, en comunicacions informals, existan dificultatz tecnolochicas ta representar os caracters graficos u se preveiga que pueden existir problemas de codificación u decodificación d'os mesmos, podrán escribir-se as parolas sin accentuar, considerando-se variants graficas d'as anteriors. Manimenos, as formas normativas, serán siempre as accentuadas, quan haigan de levar accento seguntes os regles anteriors."